OČKO  6-7-8/2019  - jún-júl-august
Letný krajský trojmesačník pre nevidiacich a slabozrakých Nitrianskeho kraja,  vydala SINA Nitra n.o. a KR a ZO ÚNSS Nitra, Nedbalova 540/17, 949 11 Nitra 
0911/328 921, 0911/328922, hovoriaciweb@gmail.com

Obsah

Športový deň – Memoriál Zlatky Bielickej 2019.......................2 

ZO Nitra pozýva
Veľkomoravský deň.................................................................3
Zájazd do Luhačovíc, Buchlovíc a na Velehrad ..................... 3 
Rekondičný pobyt v Dudinciach...............................................4
QARDO oznamuje  .................................................................5
Scorpioni pozývajú do Poľného Kesova .................................5
Koncerty pri dobrom jedle a pití ..............................................5
ZO Nové Zámky pozýva..........................................................5
ZO Šaľa pozýva.......................................................................5
ZO Zlaté Moravce pozýva........................................................6
ZO Komárno pozýva................................................................6
ZO Šahy pozýva......................................................................7
ZO Levice pozýva....................................................................7
Biela pastelka 2019.................................................................7
Fotografická súťaž Cesta svetla .............................................8
Pobyt pre NS mládež..............................................................8
OČKO sa dalo na cvičenie......................................................8
Taniere, poháre, hrnčeky........................................................9
KS Nitra Vás pozýva na prezentáciu čítačiek.........................9
Poradenské dni KS ÚNSS Nitra............................................10

Športový deň – Memoriál Zlatky Bielickej 2019		 
KR a ZO ÚNSS Nitra pozývajú všetkých zrakovo postihnutých milovníkov pohybu a ich priateľov, pre ktorých je Nitra dostupná, na športový deň (súťaže vhodné aj pre starších). 
Termín: sobota 13. júl 2019, 9:00 – 17:00 hod. 
Miesto: SINA Nitra n.o. Nedbalova 17, Nitra
Súťaže:
1.	Veslársky trenažér – 4 rodové a vekové kategórie 
2.	Ruské kolky – 1.kategória - nevidiaci alebo s klapkami, 
                        2.kat. - ostatní 
3.	Aplikovaný stolný tenis – 1. turnaj pre registrovaných, 
                                         2. turnaj pre začiatočníkov
4.	Nitriansky čuchometer - rozpoznávanie vôní s klapkami
5.	Odhad miery
6.	Odhad váhy
7.	Triafačka na cieľ
8.	Mincovka – rozpoznávanie mincí s klapkami 
9.	Kondično-rehabilitačné cvičenie – vedené profesionálnou fyzioterapeutkou- priebežne 
K dispozícii bude aj rotoped a spoločenské hry pre nevidiacich. 
Prihlásiť sa do jednotlivých súťaží môžete až pri registrácii, ale vtedy už buďte rozhodnutí. 
 
Registrácia účastníkov:  9:00 – 9:45 hod.
Účastnícky poplatok 4,– € uhradíte pri registrácii, v ňom je zahrnuté:  
•	Originálne tričko
•	Obed
•	Káva, čaj, minerálka
•	Ceny pre víťazov
Svoju účasť nahláste do stredy 10. júla 2019 telefonicky na 0911 328922 p. Držíková.

Nikdy sme neprihlásených zábudlivcov neposlali preč. Riskujú však, že sa im ujde len studený obed.  

Štvrtým ročníkom Memoriálu si pripomíname pamiatku a vzdávame úctu dlhoročnej funkcionárke ÚNSS a propagátorke
rekreačného športu Zlatke Bielickej. Túto akciu podporil Grantový program ÚNSS.

ZO Nitra pozýva
Veľkomoravský deň
organizujeme pri príležitosti zájazdu SONS v ČR odb. Vsetín na Cyrilometodské slávnosti v Nitre, pričom navštívia aj naše stredisko. Pozývame všetkých členov, ktorí si chcú s hosťami zasúťažiť, aj zabaviť sa. 

Stretneme sa v sobotu 6.júla s týmto programom:
9:00 – Privítanie, vzájomné predstavenia sa a rozhovory
10:00 – Súťaž v ruských kolkoch
12:00 – Staroslovanský obed
14:00 – Nitra versus Velehrad – beseda
15:00 – Posedenie pri country so skupinou Domovina 

Zájazd do Luhačovíc, Buchlovíc a na Velehrad - sobota 24. august 2019

Pozývame Vás na zájazd za krásami juhovýchodnej Moravy. Navštívime kúpele Luhačovice, baziliku na Velehrade, kaštieľ Buchlovice, jeho vychýrený park a všetko ukončíme posedením vo vínnom sklípku v Blatničke. 
Predbežný program - sobota 24. augusta 2019
6:15 h.- odchod autobusu z parkoviska od žel. stanice  v Nitre
8:30 – príchod do Luhačovíc – voľný program, prechádzky po 
           kúpeľoch, ochutnávky prameňov 
10:00 – Odchod z Luhačovíc
11:00 – príchod na Velehrad–prehliadka baziliky 
12:00 – Obed – Reštaurácia Ve mlýně – menu, výber z dvoch 
             jedál+ polievka+nealko nápoj – kto nebude mať          
             zaplatený obed, bude mať voľný program            
13:30 – Odchod z Velehradu
14:00 – Zámok Buchlovice – na prehliadku so sprievodcom 
             pôjdeme v dvoch skupinách, 2. skupina pôjde
             o 14:15 hod. Prehliadka trvá  45 minút, zvyšok času           
             strávime prechádzkami a posedením v parku
15:45 – Odchod z Buchlovíc
16:00 – Posedenie vo vínnom sklípku v Blatničke
18:00 – Odchod do Nitry, príchod cca o 20:45 hod.

Účastnícke poplatky:
15 € - doprava, vstup na Velehrad, do zámku Buchlovice a zámockého parku
21 € - doprava, vstup na Velehrad, do zámku Buchlovice a zámockého parku + obed na Velehrade 

Prihlásiť sa a uhradiť účastnícky poplatok môžete osobne u nás na Nedbalovej ul. každý pondelok a štvrtok od 9:00 hod. do 12:00 hod.  (ostatné dni a hodiny bez záruky alebo po dohode) 0911 328921 p. Zbranek. Úhradu poplatku v autobuse budeme akceptovať len vo výnimočných prípadoch, pretože vstupné resp, obedy, ktoré sú v cene zájazdu, budeme platiť hromadne v českých korunách a tým pádom ich musíme vopred zameniť. Hláste sa do pondelka 18. augusta 2019, aby sme v prípade malého záujmu mohli zájazd a rezervácie zrušiť.  

Rekondičný pobyt V Dudinciach
Ponúkame posledné 2 izby na pobyt v hoteli Jantár Dudince v dňoch 12. – 18. októbra 2019 za 225 € na osobu + pobytový poplatok 6 €. V cene je zahrnutá plná penzia, 10 procedúr podľa výberu, celodenný voľný vstup do hotelového bazéna a ďalšie drobné benefity. Dopravu z Nitry a späť osobitným autobusom hradí ZO ÚNSS Nitra. Prihlásiť sa môžu aj členovia z iných ZO na 0911 328921 p. Zbranek.   

Qardo oznamuje
Z dôvodu organizácie Memoriálu Zlatky Bielickej sa najbližšie stretnutie s Qardom uskutoční v sobotu 10. augusta o 10:00 h. na Nedbalovej 17.

Scorpioni pozývajú do Poľného Kesova
Nitriansky športový klub nevidiacich a slabozrakých športovcov oslavuje 20 rokov svojej činnosti. Pri tejto príležitosti organizuje v sobotu 20. júla relaxačný deň na termálnom kúpalisku v Poľnom Kesove. Viac informácií u predsedníčky klubu p. Šišákovej na tel. 0908 138624. 

Koncerty pri dobrom jedle a pití
Náš člen a hudobník Peter Zbranek, www.pianista.sk, vystúpi v Bistre Bearded Brothers (U bradatých bratov) na Nábreží mládeže v Nitre (pri novom moste) 21. júna, 13. júla a 10. augusta vždy od 17:00 do 19:00 h. Rezervácia stolov na tel. 0911 994654.

ZO Nové Zámky 
Júl - Návšteva kúpaliska Štrand Nové Zámky
August - Rozlúčka s letom 
Bližšie informácie u predsedníčky ZO Margity Vadkertiovej 0915 219 864.

ZO Šaľa
18.- 20.06.2019 Rek. pobyt v meste Sárvár a okolie v 
                      Maďarsku
28.06.2019    Športový deň pri Váhu opekanie pri ohni a
                      Občerstvenie  na lodi, výlet mot. člnom
09.07.2019    Rek. pobyt v Ter. kúp. Štúrovo- Vadaš
13.07.2019    Rek. pobyt v Ter.  kúp. Dunajská Streda
 23.07.2019   Rek. pobyt v Ter.  kúp. Dunajská Streda
13.08. 2019   Rek. pobyt v Ter.  kúp. Dunajská Streda
 27.08.2019   Rek. pobyt v Ter.  kúp. Dunajská Streda
 10.09.2019   Rek. pobyt v Ter.  kúp. Dunajská Streda

ZO Zlaté Moravce 
júl - začína Kultúrne leto v Topolčiankach, ktoré pokračuje aj v auguste
27. august - poznávací výlet Smolenice, Červený Kameň, Trnava
Bližšie informácie u predsedníčky ZO Veroniky Rakovskej 0949 225 341

ZO Komárno
21. júna 2019 sa vyberieme do Patiniec za vodou. Odchod z Komárna (ešte nevieme či osobnými autami, alebo mikrobusom) do Patiniec plánujeme o 13:00. Návrat do Komárna z Patiniec je o 17:00 s tým, že "zakotvíme" v pizzerií Lux na Jókaiho ulici, odkiaľ sa rozídeme domov. 
ZO ÚNSS platí prepravu z Komárna do Patiniec a späť, plus vstupné na kúpalisko. Vy si zaplatíte "konzumné" na kúpalisku prípadne v pizzérií. 
Prihlásiť sa (len záväzne!!!) môžete u predsedníčky ZO E.Balaškovej na t. č. 0908 326 313.

18. alebo 24. augusta sa nám otvoria brány Holdas jazdiarne pri Mŕtvom ramene v Komárne. Keďže pani majiteľka mi ešte nepotvrdila presný termín, záujemcov poprosím, aby sa naň informovali na t. č. 0908 326 313 (predsedníčka ZO ÚNSS Komárno). Opečieme si niečo dobré a kto bude mať záujem môže si za asistencie domácich zajazdiť na koni. 
ZO účastníkom poskytne: pitný režim vo forme neochutenej stolovej vody, chlieb, horčicu, zeleninu a prepravu taxíkmi na a z Mŕtveho ramena. Vy si potrebujete zabezpečiť nejaké pochutiny na opekanie a dobrú náladu - také množstvo, aby ste mohli ponúknuť aj suseda. Vítaný je repelent, pokrývka hlavy, prípadne opaľovacie prípravky. Záväzne sa môžete prihlásiť do 15.8.2019 na tel. 0908 326 313.

ZO Šahy
Jún                 Plávajme na vlnách spomienok s lodným 
                       kapitánom  
Júl – august    Wellness Dudince letný program 

ZO Levice – pripravuje výlet na Ranč v Čajkove, ešte nie je známy termín, bližšie informácie u predsedníčky ZO Jany Medveďovej 0907 522 970.

Biela pastelka 2019
Naša verejná zbierka bola spustená už na začiatku roka, avšak najpodstatnejšia časť výnosu pribudne na jej konto až 20. septembra 2019. Tento piatok bude hlavným dňom verejnej zbierky. Krajské stredisko i každá ZO v okrese (v Topoľčanoch zbierku zabezpečí ZO Nitra) vďačne prijme každú pomocnú ruku. Niekedy stačí aj malá pomoc, napr. doručiť zbierkové veci do školy a pod. 

Okrem hlavného dňa, kedy sa v uliciach slovenských miest objavia stovky dobrovoľníkov s pokladničkami sa dá prispieť:
•	zaslaním SMS na skrátené číslo 820 s ľubovoľným textom v hodnote 2 € v sieti operátorov Orange, Telekom a O2 (bude možné od júla 2019)
•	vložením ľubovoľného príspevku na účet Bielej pastelky číslo: SK23 1111 0000 0014 3025 8006
•	on-line darom cez darcovský portál DARUJME.sk
•	registráciou v systéme prieskumov verejnej mienky Talk Online Panel a pripisovaním získaných bodov v prospech Bielej pastelky
•	príspevkom do stacionárnych pokladničiek umiestnených vo vybraných inštitúciách, ktoré spolupracujú na dlhodobej zbierke (školy, úrady, firmy)
•	príspevkom cez službu Viamo, vďaka ktorej majú klienti Tatra banky a VÚB banky možnosť prispieť veľmi jednoducho zo svojho mobilu pomocou aplikácie Viamo
Fotografická súťaž Cesta svetla 2019
ÚNSS pripravuje vyhlásenie 16. ročníka fotografickej súťaže Cesta svetla 2019. Na rozdiel od minulých rokov sa pripravuje aj 3. kategória, mali by v nej súťažiť snímky vyhotovené mobilom. Táto informácia je však bez záruky, záujemcovia sa viac dočítajú na www.unss.sk, kde bude informácia zverejnená do konca júna t.r.

Pobyt pre NS mládež
Úrad ÚNSS organizuje celoslovenský pobyt pre mládež od 18 do 30 rokov, ktorý sa uskutoční od 15.-18. augusta v Tajove. 
Názov pobytu je Nezávislý život, krok za krokom. Účastnícky poplatok je 30 € na celý pobyt. Záujemcovia nájdu prihlášky na webe ÚNSS, ich uzávierka je 8. júla 2019. Bližšie informácie uTimei Hókovej na 02/69203424. 

Očko sa dalo na cvičenie
Pridajte sa aj vy,niektorí sa už pridali. Prestávku v tancovaní vypĺňa krúžok scénického tanca Očko rehabilitačným cvičením, ktoré vedie fyzioterapeutka pani Štefánia Dianová. Cvičenia sú zamerané na neduhy ako osteoporóza, bolestivá chrbtica a všetko, čo nás trápi v strednom a vyššom veku. Čas a miesto spoločných stretnutí každý utorok 15:30 u nás na Nedbalovej 17 v Nitre.

Taniere, hrnčeky, poháre
Naše stredisko na Nedbalovej sme si do značnej miery vybudovali svojpomocne, čo sa týka aj vybavenia. Mnohí z Vás priniesli o.i. kuchynský riad, ktorý bol doma nazvyš, za čo Vám patrí naša vďaka. Nastal však čas, aby sme to trocha pretriedili, kuchynská linka bola preplnená tak, že hrozil aj úraz. Vyradený riad budeme mať v spoločenskej  miestnosti na Nedbalovej uložený do 5. júla t.r. Do tohto dňa si z neho každý môže vybrať, čo sa mu hodí. 

KS ÚNSS Nitra Vás pozýva na 
prezentáciu čítačiek pre nevidiacich
Srdečne pozývame vážnych záujemcov o pomôcky na prezentáciu nových čítačiek do SINA Nitra, n.o. v utorok 18.06.2019 o 13:30 hod. 
Na odskúšanie budú:
ReadEasy Evolve, prenosné digitálne čítacie zariadenie s hlasovým výstupom, ktoré dokáže nasnímať texty na rôznych povrchoch a prečítať ich. Je to prenosné, ľahké, kompaktné a jednoducho rozložiteľné čítacie zariadenie, s možnosťou ovládania pomocou špeciálnej klávesnice pre slabozrakých. 
ReaditAIR a ReaditSCHOLAR HD– prenosné digitálne čítacie zariadenie s hlasovým výstupom, 5 jazykov, funguje s PC alebo notebookom
HELIXHD - Elektronická čítacia lupa stolová sklopná
Pomôcky si budete môcť odskúšať a informovať sa aj na ďalšie podľa záujmu.

Poradenské dni KS Nitra
Nitra, KS ÚNSS, Nedbalova 540/17,
pondelok, 8:00 – 12:00, štvrtok 8:00 – 15:00 hod.
Šaľa, Nemocničná 1- len po telefonickej dohode
prvý pondelok v mesiaci 8:30 – 12:00 hod.
Nové Zámky, Radničná 3 (bývalá budova Agris)
prvý piatok v mesiaci 8:30 – 12:30 hod.
Zlaté Moravce, Denné centrum, Mojmírova 6,
druhý pondelok v mesiaci 9:00 – 12:00 hod.
Topoľčany, Pribinova 14, 
prvý pondelok v mesiaci 9:00 – 13:00 hod.
Komárno, ul. Jána Husa 1
druhý utorok v mesiaci 8:30 – 13:00 hod.
Levice, Poľná 6, Kancelária SČK, 1. posch.
prvá streda v mesiaci 8:00 – 12:00 hod.
Šahy, J. Kráľa 5 - len po telefonickej dohode
prvý utorok v mesiaci 9:30 – 13:00 hod.

Kontakty KS ÚNSS Nitra
- adresa: Nedbalova 540/17 , 949 12 Nitra
- tel: 037/7418115
- email: unss.nitra@unss.sk

Pracovníčky: Mgr. Petra Ajdariová, vedúca KS,
Mobil 0905 469649- poradenstvo v mestách Nitra a Šaľa

Mgr. Erika Šodorová, mobil 0911 636421 - poradenstvo v mestách Nitra, Topoľčany, Levice, Zlaté Moravce

Mgr. Martina Ivaničová, mobil 0949 272 205 - poradenstvo v mestách Nitra, Komárno, Nové Zámky a Šahy

Očko 6-7-8/2019 – spracoval Josef Zbranek